text: 16 maig 2021 01:12
  Segons el ministre de l'Interior, Mayor Oreja, la declaració d'ETA del 1998 que anunciava la treva indefinida de la banda no era una declaració de pau. El ministre ha oferit la seva interpretació, i potser expliqui tot el que ha deixat de fer, el Govern d'Aznar en els catorze mesos que han passat des de llavors. Segons Mayor Oreja, la declaració de la treva anunciava una ofensiva històrica, la major des del naixement de Sabino Arana. Per una part, és preocupant que identifiqui l'inici de la «primera ofensiva nacionalista» del país basc amb el naixement d'un líder polític: per què aquest tracte de messies? I per altra part, sembla incapaç d'acceptar que una treva és això, una treva i que cal actuar en conseqüència.